text: Les Conselleries d'Habitatge i Hisenda promouen un projecte pilot d'eficiència energètica en la rehabilitació del Palau de Calataiud | Valencia Extra
  La metodologia BIM que s'usarà està relacionada amb la cultura col·laborativa i la pràctica integrada. Aquest innovador mètode de treball integra als agents que intervenen en el procés d'edificació, tant arquitectes com enginyers, constructors, promotors o 'facilities managers', i estableix un flux de comunicació transversal entre ells, generant un model virtual que conté tota la informació relacionada amb l'edifici durant tot el seu cicle de vida, des de la seua concepció inicial, durant la seua construcció i tots els seus anys d'ús, fins a la seua demolició.
  La intervenció pretén mantenir tant l'estructura, configuració espacial i volumetria existents, com tots els elements visibles des de vials i espais lliures públics. D'aquesta manera les façanes es mantindran inalterades i únicament es faran els treballs de consolidació i restauració necessaris.
  L'actuació ressaltarà les restes de les estructures muràries que han quedat fossilitzades en la mitgera entre l'edifici de Forn dels Apòstols i el Palau de Calataiud, que han sigut datats en l'època islàmica i posteriors.